b'\n_START_ARTICLE_\nBindi\n_START_PARAGRAPH_\nBindi er en dekorasjon i pannen \xe2\x80\x93 oftest en r\xc3\xb8d prikk, men det kan ogs\xc3\xa5 v\xc3\xa6re et smykke \xe2\x80\x93 som kvinner i India, Bangladesh og andre omr\xc3\xa5der i Syd-Asia utsmykker seg med._NEWLINE_Opprinnelig var den en markering for gifte\xc2\xa0hindu-kvinner, men i dag brukes bindi ogs\xc3\xa5 av ugifte piker/kvinner, og av kvinner/piker som ikke er hinduer. Hinduer mener at gifte skal ha r\xc3\xb8d bindi og ugifte piker skal ha sort bindi._NEWLINE_Noen ganger brukes bindi av internasjonale ber\xc3\xb8mtheter \xe2\x80\x93 for eksempel er Gwen Stefani, Shakira, Madonna, Nina Hagen, Nelly Furtado og Shania Twain blitt sett med en bindi.'